Na temelju članka 8. točka 8.1. Ugovora o dodjeli bespovratnih sredstava za projekte koji se financiraju iz Fonda europske pomoći za najpotrebitije 2014. - 2020. od 22. prosinca 2017. godine i članka 51. Statuta Osnovne škole Šećerana, Šećerana, Školski odbor na svojoj šestoj sjednici održanoj dana 22. siječnja 2018. godine donosi:

**ODLUKU**

**o utvrđivanju kriterija**

**za sufinanciranje školskog obroka**

**u okviru projekta ''Vrijeme je za školski obrok''**

Članak 1.

Ovom Odlukom utvrđuju se kriteriji za ostvarivanje prava na sufinanciranje školskog obroka, dokumenti kojima se dokazuje ispunjavanje kriterija i iznos sufinanciranja školskog obroka iz projekta ''Vrijeme je za školski obrok'' odobrenog u okviru Poziva ''Osiguravanje školske prehrane za djecu u riziku od siromaštva (školska godina 2017. – 2018.)''.

Članak 2.

Provedba projekta ''Vrijeme je za školski obrok'' započinje 22. prosinca 2017. godine i traje 7 mjeseci, uz mogućnost retroaktivnog financiranja prihvatljivih izdataka nastalih od 2. listopada 2017. godine.

Članak 3.

Pravo na sufinanciranje školskog obroka ostvaruju učenici koji ispunjavaju jedan od navedenih kriterija:

1. **Djeca nezaposlenih roditelja ili korisnika zajamčene minimalne naknade ili druge naknade sukladno Zakonu o socijalnoj skrbi (doplata za pomoć i njegu, osobna invalidnina i sl.)**

Dokazuje se potvrdom ustanove za zapošljavanje o nezaposlenom roditelju/staratelju koji se vodi u evidenciji nezaposlenih osoba, potvrdom/rješenjem Centra za socijalnu skrb, službena potvrda Centra za socijalnu skrb na kojoj se nalazi objedinjeni popis korisnika zajamčene minimalne naknade.

1. **Djeca samohranih roditelja i djeca bez roditeljske skrbi**

Dokazuje se preslikom presude nadležnog suda o razvodu braka roditelja, a za umrlog roditelja izvatkom iz matične knjige umrlih, u slučaju neutvrđenog očinstva, rodni list djeteta iz kojeg je to vidljivo.

Ukoliko je dijete bez oba roditelja dokazuje se preslikom izvatka iz matične knjige umrlih.

1. **Djeca koja se nalaze u višečlanoj obitelji s troje ili više djece čija primanja ne prelaze 1.000,00 kuna po članu obitelji**

Dokazuje se potvrdom o visini prihoda svih članova zajedničkog kućanstva za posljednja tri mjeseca (iz radnog odnosa, mirovine i drugo) te Izjavom o članovima zajedničkog kućanstva. Do dostave potvrde o visini prihoda, kao dokaz dostaviti isplatne liste ili dokaz o primitku mirovine za posljednja tri mjeseca te Izjavu o kućanstvu (koja sadrži prihode po članu obitelji).

Članak 4.

Iznos sufinanciranja jednog školskog obroka po učeniku iznosi 5,47 kuna.

Odobrena sredstva su u cijelosti bespovratna i financirana iz Fonda europske pomoći za najpotrebitije i Državnog proračuna Republike Hrvatske.

Članak 5.

Ova Odluka stupa na snagu danom donošenja.

KLASA: 602-02/18-01

URBROJ: 2100/11-18-01/15

U Šećerani, 23. siječnja 2018. god.

Predsjednica

Školskog odbora:

Tatjana Kusalić